
Har altid et stort udvalg af fin kvalitet 
til fornuftige priser — Køb, salg, bytte 


FUGLEFRØ 

En klog fugleven 
køber sit frø, 
hvor kvalitet 

OLUF LENTZ's 
EFTF. 

Nørrebrogade 61, København N 
39 72 01 

ESBJERG 


Engros-forhandling for Skandinavien 

EXOTICTRADE 

Strøm & Larsen 
Holger Danskesvej 32 34 
2000 Kobenhavn F 


- få forøget 
glæde af dyrene med 


produkter der forbedrer 
dyrenes velvære 


Mangeårig erfaring i fremstilling af foder og til¬ 
behør af enhver art, der kommer dyrene tilgode. 

Moderne produktionsmetoder, der tilfredsstiller de 
strengeste krav om kvalitet og hygiejne. 

Klodeomspændende eksport. HYKRO fås i førende 
forretninger. 




Stuefugle 


Curt af Enehjelm Den stor« undulatbog. 
Rummer tre gange sft meget stof som 
UNDULATBOG FOR BEGYNDERE, behand¬ 
ler de samme emner, men gfir mere I de- 
taljar 144 s ill fc|> 19,55 

Curt af Enehjelm Kanarlefuglebog«n. 
Indkøb arveregler kanarieracerne, bure 
og edskaber voliérer fodring og pleje, 
opdræt m m 172 s+24 s bilag 

kr. 24,30 

Curt af Enehjelm Kanari«fugl«bog for 


Overskuelig og rigt illustreret vejledning. 

64 8 kr. 12,80 

Curt af Enehjelm Påpegejebogen. 

Indkøb, fodring og pleje, bure og voliérer. 
opdræt, tamme og talende papegøjer, 
sygdomme og artsbeskrivelser. 

ws.iii. kr. 15,45 

Curt af Enehjelm Talende undulater. 

En lille speciel bog om udnyttelse af un¬ 
dulatens muligheder for at lære at tale. 

36 3 111 kr. 7,05 


Curt af Enehjelm: 

Tropefuglebog for begyndere, 

omhandler pragtfinker, vidafinker. vævere 
finker, insektædere, duer hønsefugle og 
papegøjer 132 s ill. ^ ^ 45 


Curt af Enehjelm: 

Zebrafinker, migcflnker, risfugle. 

Første specialbog om disse tre populære 
stuefuglearter. 80 s. ill ^5 gj 

Curt af Enehjelm: 

Undulatbog for begyndere. 

Historie, indkøb af fugte, redskaber røgt 
og pleje, fodring, opdræt m.m. 40 $ ill 

kr 7,45 

J. Dalborg-Johansen: 

Stuefuglenes sygdomme. 

Nyttig speclaibog for alle som har stue¬ 


fugle. 64 s. ill. 


kr. 11,50 

Selv om del kun en medio 
Nov emben op allAd al den endnu 
en halv anden måned lll al jule- 
hlokkenne allen dyden op Aljennenne 
Alnålen, Aa kan man alhpevel komme 
1 en AdapA juleAiemninjp* 


Fon kvenl ån ved den ild 
kommen Aione Joa af pnxmen 
ind fna dand lil by op manen 
oa al pdemme dopnelA Alnid 
op hvon bonti en nenel lappen 
Alavnen mankenA fupdekon 
menA Decemben - Aneen dakJ<en fjulebond. 



ja julen en faJitlåk den eneAie af ånelA' Ko fliden Aom 
vanen kele divel, op Aom med Aiynke bjenalapen oa 
alle - Aion ellen dille - unp ellen pammel - op alle 
nakken vi hinanden handenne med code onAken • 

OpAa fupdefodk fonandneA i den Aode -julelid - fon vone 
vennen fuplene Akal have en ediAina pod-bid - inden vi 
Inakken oa lilbape lid den dune Alue, - op drukken af 
Kjenlel hinanden 

fn niplip pladelip julef eAi 1 9 7 o 

KARDINALERNE II 

Når jeg i fortsættelse af artiklen side 21-27 om Kardinaler, nu skal om¬ 
tale artens afvigende racer, så indleder jeg med en advarsel. 

Pas på ikke at se afvigelser allevegne - og tilstræb endelig ikke blot at 
anskaffe fugle, fordi de ser anderledes ud; i de allerfleste tilfælde følger 
der skuffelse med af flere grunde, hvoraf enkelte kan nævnes: 

1) Ofte forandrer en sådan dyrt indkøbt fugl sig ganske brutalt ved den 
første normale fældning, og alle spor af en afvigende art er udslettet. 
Fuglen har altså under udfarvning eller ved sidste fældning siddet under 
uheldige forhold, nærings- eller lysmæssigt, deraf afvigelsen. 

2) Man søger med lys og lygte forgæves efter at finde fuglen beskrevet 
for eventuelt at få en partner - men det kan selvfølgelig ikke lykkes, hvis 
det f eks. er en bastard mellem to arter, som man ikke har noget kend¬ 
skab til. Og så sidder fuglen til liden glæde og ingen nytte. 

3) Måske er den også en bastard mellem to så fjerntliggende arter, at 
fertiliteten er sjælden, eller måske så sjælden, at man ikke kan regne 
med det. I naturen sker et sådant spild jævnligt, det regnes der slet ikke 
med »yngel efter sterile forældre uddør hurtigt og ubemærket«. 

4) Men de enkelte mennesker afviger jo også ofte ret stærkt uden at 
man kan tale om racer, tænk blot på hårfarven eller øjenfarven, negle¬ 
nes form og mange andre mere eller mindre iøjenfaldende ejendomme¬ 
lige egenskaber - som ofte holder sig i forskellig styrke i bestemte slæg¬ 
ter og trods dette omtaler vi jo alligevel alle disse som een race. 

På samme måde forholder det sig med dyr, i dette tilfælde fugle; derfor 
sker der fejlbestemmelser og race, flytninger eller sammenlægninger, 
som vi kender det, til større eller mindre irritation - for det er nu slet 
ikke så let, som man undertiden mener, at bestemme en fugl. 

Må jeg nævne, at da dyrlæge Nørgaard-Olesen stod overfor en bestem¬ 
melse af en af sine Tangarer , ønskede han at være helt sikker på sin 
artsbestemmelse af en bestemt art og sendte et skind til vel nok verdens 
dygtigste Tangare-ekspert i U. S. A. - men fik skindet retur, at hvis han 
ikke nøjagtigt kunne oplyse findestedet for fuglen, var bestemmelsen u- 
sikker, og han turde ingen afgørelse træffe - så svært er det altså, selv 
om man her kunne få fuglen i hånden, tælle skæl og fjer, måle hale- og 
vingelængde, undersøge underfarver og afgøre næbbets højde og type - 
og alligevel tør en ekspert ikke engang træffe en afgørelse. Så svært kan 
det være at bestemme en fugl - hav derfor medlidenhed med en udstil¬ 
lingsdommer, der ofte uden større oplysningsmateriale skal afgøre, ofte 
på lang afstand - som regel på rekordtid. 

2) Gråhalet Kardinal 

Richmondena cardinalis canicaudus (Chapman). 

Cani = grå; cauda = hale. Engelsk: Gray-tailed Cardinal. 
NOMENKLATUR: Cardinalis cardinalis canicaudus Chapman, Buli. Am. 
Mus. Nat. Hist. III no. 2, aug. 24, 1891, pag. 324. Cardinalis flavonotatus 
»Russ Zeitschrift« (Nehrkom, Joum. fur Orn. 1890, pag. 130). 

FARVEBESKRIVELSE: 

Alle Kardinalerne ligger så nær hinanden, at det vil være praktisk at gå 
ud fra hovedformen R. c. cardinalis, og så blot nævne afvigelserne. 
Altså, ligner nominanten, men gennemsnitlig med kortere vinger og næb- 
bet er en smule større. Den udvoksede og udfarvede han er oftest mere 
klar og ren i den røde farve og med smallere, sort ansigtsfarve. 

Den udvoksede hun er gennemsnitlig mere grålig på oversiden og lysere 
på bryst og bug og sædvanligvis med lysere eller helt manglende ansigts¬ 
tegning (grime). 

<J: 193-218 (211); v: 92; h: 104; n: 19; 1: 24 mm. 

9: 197; v: 88; h: 99; n: 18; 1: 24 mm. 

Forekomst i størstedelen af Texas, den vestlige del af Indian-området i 
det nordøstlige Texas i staten Tamaulipas m. fl. 

Med hensyn til næringsbehov og adfærd, er der næppe stor forskel på de 
forskellige lokale racer, og selv om man havde konstateret afvigelser, 
har det nok ikke med sikkerhed kunnet afgøres hvilken af racerne det 
har drejet sig om. 

Jeg mener på en udstilling at have mødt canicaudus, men med mine 
sparsomme notater og optegnelser, må det blive noget usikkert. Der er 
gået 4 år efter, og jeg har dømt på over 40 udstillinger senere og set og 
vurderet mange tusinde fugle, og selv om afvigelser hæfter sig særlig 
fast i ens hukommelse, så er tiden med til at udviske. 

Alle var på udstillingen enige om, at det ikke var den vanlige Røde Kar¬ 
dinal Arne Damell, Ned. Månstorp, Perstorp, udstillede som katalog no. 
3 på udstillingen i Goteborg 28,-30. oktober 1966. 

3) Florida-Kardinal 

Richmondena cardinalis floridianus (Ridgway) 

Floridianus = fra Florida. Engelsk: Florida Cardinal. 

NOMENKLATUR: Cardinalis cardinalis floridianus Ridgway, Man. N. 
Am. Birds 2'd ed. 1896,, pag. 606 og 614. 

FARVEBESKRIVELSE: 

Ligner R. c. cardinalis , men afgjort mindre og mørkere. <} med den yder¬ 
ste rand af fjerene på ryggen tydelig oliven farvede; undersidens røde 
farve er dybere eller mørkere, dog uden den mættede røde farve, vi fin¬ 
der hos de vestlige arter eller racer. 

$ er på oversiden mere olivenfarvet og mere lysbrun eller olivenbrun 
(tawny). 

<J: 194; v: 90; h: 98; n: 19; 1: 24 mm. 

9: 185; v: 84; h: 91; n: 18; 1: 24 mm. 

Forekomst: Halvøen Florida. 

4) Jalapa Kardinal 

Richmondena cardinalis coccineus (Ridgway) 

Coccineus = skarlagenrød. Engelsk: Jalapa Cardinal. 

NOMENKLATUR: Cardinalis coccineus Baird, Brewer & Ridgway, Hist. 

N. Am. Bird II, 1874, pi. 30 fig. 8. Cardinalis virginianus coccineus, Coues. 
Cardinalis ruber coccineus Stejneger. Cardinalis cardinalis coccinius 
Ridgway. Cardinalis cardinalis coccineus Chapman. Cardinalis coccineus 
Sharpe. 

FARVEBESKRIVELSE: 

Som R. c. cardinalis, men er mindre, har kortere næb og meget mere in¬ 
tens rod farve. 

<3 har på oversiden en dyb mørkrød farve, næsten eller fuldstændig 
uden grålige eller brunlige fjerkanter; hoved, hals og underside mættet 
ren zinnoberrød, samme farve har toppen, men svagere, og noget mør¬ 
kere end undersiden. 

9 med masken eller grimen sort til gråsort, meget iøjenfaldende; over¬ 
side læderagtig træbrun og undersiden dyb gulbrun, dybest på brystet 
og over kroområdet. 

<J: 202; v: 88; h: 101; n: 20; 1: 26 mm. 

9 : 201; v: 84; h: 98; n: 20; 1: 25 mm. 

Forekomst: Varme og tempererede zoner i sydøst Mexico i Vera Cruz, 
nordøst Oaxaca samt nord og syd Tamaulipas. 


5) Tabasco Kardinal 

Richmondena cardinalis lit toralis (Nelson) 

Littoralis = forekomst ved strandbredder. Tabasco = en Mahogniart. 
Engelsk: Tabasco Cardinal. 

NOMENKLATUR: Cardinalis cardinalis littoralis Nelson, Auk XIV, Jan. 
1897. 

FARVEBESKRIVELSE: 

Som hovedformen, men (3 er meget dybere eller mere mættet i den røde 
kulør, mindre skarlagenrød; hovedet, halsen og undersiden meget nær¬ 
mere karmin end egentlig zinnober. Oversiden mere purpur mørkrød. 

9 meget vanskelig at skelne fra 9 af R. c. coccineus. 

(3: 201; v: 87; h: 100; n: 20; 1: 25 mm. 

9 : 215; v: 87; h: 100; n: 21; 1: 25 mm. 

Forekomst: I den varmeste zone på lavlandskysten i Vera Cruz, nær Co- 
atzocoalcos og Minatilan og utvivlsomt strejfende til områder af Tabas¬ 
co. 

Kendskabet til denne race er ringe, der kendes således kun et eksemplar 
af 9, så målene må tages med al mulig forsigtighed. 


6) Yucatan Kardinal 

Richmondena cardinalis yucatanicus (Ridgway) 

Yucatan = hentyder til dens udbredelsesområde. Eng.: Yucatan Cardinal. 
NOMENKLATUR: Cardinalis cardinalis yucatanicus (Ridgway), Man. 
N. Am. Birds 1887, p. 443. Cardinalis cardinalis yucatanicus (Ridgway), 
Man. N. Am. Birds 1887, pag. 592 og 2'd ed. 18% pag. 614. 

FARVEBESKRIVELSE: 

Ligner R. c. coccineus, men afgjort mindre, 
d: Den røde farve er af en noget lysere tone. 

$: Ikke iøjenfaldende afvigende fra $ til R. c. coccineus i farve, men 
klart mindre og navnlig er næbbet mindre. 

6: 186; v: 83; h: 93; n :19; 1: 24 mm. 

$ : 179; v: 81; h: 92; n: 18; 1: 24 mm. 

Forekomst: Halvøen Yucatan og måske Britisk Honduras. 

7) Cozumel Kardinal 

Richmondena cardinalis saturatus (Ridgway) 

Saturatus af saturo = mættet, altså: ren, dyb af farve. Eng.: Cozumel 
Cardinal. 

NOMENKLATUR: Cardinalis saturatus Ridgway, Descr. New Sp. Birds 
Cozumel, Februar 26. 1885 pag. 4. Cardinalis cardinalis saturatus Ridg¬ 
way, Proc. U. S. Nat. Mus. VIII, Okt. 17, 1885 pag. 568. 
FARVEBESKRIVELSE: 

I farve ligner den R. c. yucatanicus, men vingerne er hos denne race gen¬ 
nemsnitlig længere, næbbet grovere og fødderne større, 
d: Mørkere, oversiden lige så mørk som R. c. littoralis; bryst, kroom¬ 
råde og bug som R. c. coccineus. 

$: Næppe i farver afvigende fra R. c. yucatanicus, men gennemsnitligt 

dog lidt mere grumset. 

d: 196; v: 87; h: 93; n: 19; 1: 26 mm. 

$: 185; v: 84; h: 93; n: 19; 1: 26 mm. 

Forekomst: Cozumel øen og Yucatan. 

Disse 7 racer kredser om de to typer cardinalis, den alm. kardinal, og 
canicaudus - og vi gemmer derefter de sidste 5 racer til næste nummer 
af »Stuefuglene«. 

På skitsen har jeg forsøgt at vise tilhørsforholdet til de allerede kendte 
arter eller racer; 

- og så ved vi ligesom lidt om, hvor vi skal se, hvis vi står overfor en 
afvigende fugl - og alene dette må være en hjælp i marken. 


OPDRÆT AF ÆDELPAPEGØJE 

Loritis roratus pectoralis 


Pectoralis = brystet. Engelsk; Red-sided Parrot, Red-sided Eclectus. 
Tysk; Edelpapagei, Neu Guinea Edelpapagei, Linnés Edelpapagei. Fransk: 
Lori de la Nouvelle Guineae 



NOMENKLATUREN: Er så omfattende, at man ikke må fortænke mig 
i at henvise interesserede til andre værker, f. eks. Papegøjebogen, bind 3. 
Det kneb jo voldsomt at få anerkendt, at den røde $ og den grønne 
var rigtige partnere; også videnskaben forholdt sig tøvende gennem lang 
tid • og det var med stor forsigtighed, at Edw. Giean benævnte dem som 
Green and Red Parrot from China, V pi. pag. 231 (1758). 

Så forsigtigt og så forkert startede det, og der er få fuglearter, som over¬ 
går den i skiftende navne. 

FARVEBESKRIVELSE: 

<$: Grøn; flanke, undervingedækf jer og armhule rød, randen af vingen 
blå, håndsvingfjerene og deres dækfjer mørkeblå, men med en grøn 
bræmme på yderfanen; armsvingfjer grønne på yderfanen, mørkeblå på 
spidsen og på inderfanen, de øvrige svingfjer nærmest skulderen helt 
grønne. Halefjerene har den yderste spids gul, de midterste er grønne, 
de øvrige blå med grønne kanter på yderfanen; de yders te halefjer blå 
uden grøn tegning eller ihvertfald i meget ringe grad. Halefjerenes og 
svingfjerenes underside er sort. Iris rød; overnæb vermilion, undemæb 
sort og løb sorte. 

Længde 419472 mm; vinge 248-274 mm; hale 124-144 mm; løb 21-22 mm. 
$ : Hoved, hals og det øverste af brystet klart røde, en smal ring om¬ 
kring øjet og et bånd over øvers te del af overryggen ned over den neder- 
ste del af brystet (fra kroområdet) og ned over bugen, ad vingeranden 
og undervingedækfjerene blå, undertiden med et violet skær; ryg, under¬ 
ryg og overhaledækfjer, vingedækfjer og armsvingfjer blodrøde. Hånd¬ 
svingfjer og deres dækfjer blå, kantet med grønt på yderfanen, spidsen 
og en del af inderfanen på de yderstsiddende armsvingfjer blå, de inder¬ 
ste grønlige på inderfanen. Halens overside blodrød med en noget lysere 
spids; undersiden grumset ved basis og med gylden reflektering i fjere¬ 
ne midte. Iris lysgul; næb og løb sorte. 

Længde 356-399 mm; vinge 231-264 mm; hale 109-124 mm; næb 4043 mm. 
UDBREDELSE; Molukkerne, øgruppen mellem Celebes og den nordlige 
del af Ny Guinea, lige under ækvator, 5 til hver side.. 

Restauratør Reimann, København, havde 1959 i flere år en $, $ døde 
fra den, den blev meget tam og stærkt knyttet til ejeren, og når han 
strøg den med hånden over ryggen, syntes den at betragte det som par¬ 
ring; den lagde 2 æg, plukkede sig over hele kroppen og polstrede re¬ 
den med fjerene. 

Denne hun døde hos Albrecht-Møller 1963; hos den nye ejer var den nær¬ 
mest ondskabsfuld og forsvarede stadig sin rede - den lagde flere gange 
2 æg og rugede på de ubefrugtede æg indtil nye blev lagt. Det var ikke 
til en overkommelig pris at erhverve en han, og da jeg endelig over A. 
Husted fik en luset han fra Holland, døde $ . 

Der har flere gange været importeret eksemplarer, men dødeligheden un¬ 
der karantænen var uhyggelig stor - hvilket skyldes spise-vægring. 

Der er altså alligevel holdt en del i live, således har P. Rødvig, Risskov, 
haft flere par, som nu er hos P. Calvert, men også Poul Nielsen har i 
flere år haft nogle par, og han har gjort et meget stort arbejde for at få 
dyrene i kondition, og nu er det altså lykkedes for Poul Nielsen, og vi 
ønsker hjertelig tillykke og lader Nielsen selv fortælle: 

Opdræt af Ædelpapegøje 

Da jeg for mange år siden så et par Ædelpapegøjer, besluttede jeg mig 
til at erhverve mig et par af disse smukke fugle. I 1961 fik jeg tilbudt et 
par, som jeg straks købte. 

Af joder spiste de kun kogte majs, hvilket også var tilfældet med Ædel¬ 
papegøjer, jeg senere har fået hjem. Der gik lang tid, før jeg fik dem til 
at tage frugt og solsikker. 

Da jeg havde haft dem i ca. 1 år, døde hannen. Senere fik jeg flere gange 
importerede hanner hjem, men af foder spiste de kun lidt majs, og de 
sultede sig faktisk ihjel. 

Flere importører fik nu Ædelpapegøjer hjem, men de fleste døde kort 
tid efter, dog fik jeg fat i en han, som i løbet af nogle måneder spiste 
frugt. Den blev sat sammen med hunnen, og kort tid efter havde hun 
lagt 2 æg. Hunnen, der er meget nervøs, gik ved den mindste forstyrrelse 
af redekassen, så resultatet blev, at enten døde ungerne i æggene - eller 
kort tid efter klækningen. Dette gentager sig år efter år. 

I 1967 fik jeg 2 par importerede Ædelpapegøjer. Efter lang tid begyndte 
de at spise vindruer, æbler, appelsiner, agurker, gulerødder, tomater, ty- 
rolernødder, jordnødder, spiret hvede, solsikker og kolber. Hos et par 
af disse var der sympati, og de blev sat i en kældervoliere med en udhu¬ 
let træstamme som redekasse. Begge fuglene opholdt sig meget i kassen, 
men først den 6. juli 1970 var der 2 æg, der blev lagt med 3 dages mel¬ 
lemrum. 

Den 2. august, efter en rugetid på 28 dage, er der 2 unger, som er fuld¬ 
stændig nøgne og rosafarvet. Da ungerne er 10 dage gamle, er stubbe 
kommet frem, øjnene lidt åbne. Overnæbbet bliver langsomt sort fra 
næbroden mod næbspidsen. Under hele rugetiden og til ungerne er ca. 
14 dage, har jeg kun set hannen ved foderskålen. 21 dage gamle er unger¬ 
ne dækket af små sorte dun og huden er mørk. 34 dage gamle kan man 
nu se grønne fjer på hoved og vinger på den ene unge, og på den anden 
tils\ arende røde fjer - altså en han og hun. 

Næbbet er nu næsten sort, kun næbspidsen er gul, øjnene er sorte og 
benene gråsorte. Vægten for hanungen er 400 gram, og for hunungen 
350 gram. Begge de gamle fugle mader nu ungerne. 60 dage gamle er 
ungerne fuldfjerede og farverne er mørkere end hos de gamle fugle. 
Den 1. oktober så jeg for første gang ungerne uden for kassen, men så¬ 
snart de hører nogen komme, forsvinder alle fire fugle ind i kassen. 12 
uger gamle er ungerne selvstændige. Næbspidsen på hunungen er endnu 
gul, på hanungens ovemæb breder der sig nu en gullig tone. Ungerne op¬ 
holder sig nu dag og nat uden for redekassen. 

Foruden det førnævnte foder fik fuglene til opmadning et blødfoder 
blandet af druesukker, biokraft, kæmemælksfoder, AD-tamindråber og 
tvebakker. 

Søborg, den 1. november 1970. Poul S. Nielsen. 

Opdrættet kontrolleret af: Bjarne Andersen, Carl Wentrup. 


53 


OPDRÆT AF KINA-PARAKIT 

Psittacula derbyana 

opkaldt efter Edward Smith Stanley 13. Earl of Derby (1775-1851), som 
hævdes at have ejet en af datidens største samlinger af dyr i Europa. 
Om han selv har haft typeeksemplaret, der beror i »The Knowsley Mu¬ 
seum«, hvor Fraser 1850 fandt og beskrev den, vides ikke. 

Engelsk: Derbyan Parrakeet, Lord Derby's Parrakeet. Tysk: Chinasittich. 
NOMENKLATUR: Palæornis derbyanus Fraser, P.Z.S. 1850, p. 245 pi. 25. 
Belurus pondicerianus Souance 1856. Belocercus pondicerianus Bp. 1856. 
Palæornis vibrissa Schleg. 1864. Palæornis melanorhynchus Finsch 1868. 
FARVEBESKRI VELSE: 

Grøn; forhoved, tøjler og en bred skægstribe, som går tilbage til den ba¬ 
geste del af kinden, sorte; forreste del af issen og rundt om øjet vediter- 
grøn, resten af issen og øredækfjerene violet-blå; nakke lysegrøn; den 
t øvrige del af oversiden, lårene, bugen og underhaledækfjerene grønne, 

mere gulligt over midten af vingedækfjerene, underhaledækfjerene 
smalt kantede med blåligt. Fra den bageste del af øredækfjerene og bag¬ 
halsens grønne, løber hos 9 en smal linie af den lyse rosa-violette eller 
lyserøde kro- og brystfarve, medens <3 's skægstribe går helt tilbage til 
baghalsens grønne farve og stopper således bryst- og forhalsens røde 
farve. (Se skitsen). Også undervingedækfjerene er farvede som bryst og 
bug; oversiden af halen grøn, men den yderste spids af de to midterste, 
forlængede halefjer blå,, og de øvrige blå er kantede med grønt op mod 
basis; undersiden af halefjerene er grumsede gylden olivenfarvede. Over- 
næbbet hos <3 er rødt, undemæbbet er sort. Hos 9 er både over- og un- 
demæb sorte; løb kødfarvede og iris er strågul. 



Unge fugle har, når de forlader reden, rødlige næb hos begge køn, dette 
holder sig nogle måneder, så er næbbene hos begge køn blevet helt sor¬ 
te, og først efterhånden som kønsmodenheden indtræffer, får <3 $ det 
røde ovemæb - men denne proces varer forholdsvis længe. 

I de gamle beskrivelser har man støttet sig til type-eksemplaret på »Der¬ 
by Museum« i Liverpool - men jeg vil nok give Mr. Hume ret, når han 


hævder, at den er mere lavendelfarvet end rosa på forhals, kro og bryst. 
Længde: 400-500 mm. vinge 200-220 mm, hale 260 mm, men disse mål va¬ 
rierer meget. 

Udbredelsesområde: Kina. 

Kinaparakitten kaldes i ældre fuglebøger en af de arter, som meget 
sjældent indføres, og denne karakteristik er ikke helt gal. det er en af 
de fuglearter, som først i de seneste år er blevet kendt. 

Indenfor den sidste halve snes år har E. Boklund flere gange importeret 
den, og det er et spørgsmål, om ikke alle de par, som i år har ynglet her 
i landet, efter at have siddet uvirksomme 6-7 år (for det er jo en Psitta- 
cula-art) er fra disse importer; da de kom, var de fleste ganskr unge 
fugle 



foto Erik Jensen 


Nogle år har jeg haft denne smukke parakit i min voliere, jeg købte med 
Wm. Holm som mægler det par, Alfred Husted ved sin død efterlod sig. 
De sad hos Holm en tid, og vi konstaterede, at 9 ikke var helt i orden, 
det kneb med balancen, hvorimod $ var fin. Begge fuglene blev meget 
fortrolige, tog frø af hænderne - men de var gnavere om en hals, og en 
dag havde de gnavet sig ud og var fløjet. Jeg efterlyste dem - og fik om¬ 
gående reaktion, i et lille kanariebur sad hannen hos en folkepensionist 
i Sundby, han havde om morgenen reddet den i kamp med en kat, som 
tak havde parakit ten bidt ham voldsomt i et par fingre. Senere blev ske¬ 
lettet af hunnen fundet i en kålmark i Tømmerup. 

Hannen gik så alene i flere år og døde en dag, formodentlig af indtaget 
gift - den var til det sidste fuldbrystet, kvik og i topkondition. 

På udstillingen i Søborg viste Carl Wentrup et par med et kuld dejlige 
unger. Opdrættet har været omtalt i Selskabet for Stuekulturs blad »Na¬ 
turen og hjemmet« - og Walther Langberg har også haft opdræt af dem 
i år - men han er jo ikke til at få nogen beretning fra. 

Og endelig er indsendt nogle data for et jysk opdræt, som vi skal bringe 
i slutningen af denne artikel. 

Vanskeligheden er nok at få Kinaparakitten kostvænnet - og der kniber 
det især med de voksne fugle - en del går til - medens ungerne eller helt 
unge fugle lettere omstilles. 

Mine fugle fik min papegøjeblanding, som består af solsikkekærner, hvi¬ 
de, stribede og små sorte, saflor, majs, hvede, afsk. havre, tyrolernødder, 
græskarkærner, jordnødder, hvid hirse og kanariefrø - og vitaminpiller, 
og dertil frugtgrene - æbler, appelsin, druer, bær, majskolber, agurker, 
græskar, julesalat, grønkål og gulerødder, tørrede tjørnebær og rønne¬ 
bær samt hjemmebagt sandkage. 

Men trods denne menuseddel, fik jeg ikke noget resultat, men det gjorde 
Poul Zinck Christensen, hvis korte beretning vi herefter bringer. 

Albrecht-Møller. 

Den 10. maj havde mine Kinaparakitter 2 æg, den 16. maj havde de 4 
æg og hunnen rugede fast. Den 25. juni så jeg i kassen igen, og da var 
der 2 pæne, dunede unger hvoraf den første var på pind d. 24 juli 70 og 
den anden d. 25. Som opmadningsfoder almindelig parakitblanding, sol¬ 
sikke, tørt franskbrød og alt det friske, grønne salat, som fuglene kunne 
spise. Poul Zinck Christensen, Nørholmsvej, Aalborg. 

Opdrættet kontrolleret: 

25/7 70 Oskar Nielsen, Junovej 5; Carl Andersen, Møllegade 6B, Aalborg. 



Jeg har et stort problem, som er ved at gøre mig helt gråhåret . Jeg har 
købt et par fugle i Frederikssund til udstillingen, hos en af fuglehandler - 

ne, og han sagde, at de hed Jerndorf stære. Denne fugl er pd størrelse 
med en solsort, har sorte vinger med hvid kant, gråt hoved, bryst grd- 
brun, kropsider sølvgrd, under haledækfjer brune, næb gult, ben gule. 
Jeg vil gerne have at vide, om den har et andet navn og hvor den lever, 
samt dens ynglevis. Den stdr ikke i V. Wiese eller den engelske Birds of 
the World. Og i hvilken fuglebog, den er beskrevet, for ndr den ikke stdr 
i disse bøger, md den jo ikke være ret kendt herhjemme. Der er nogen, 
der har set fuglene hos mig, men siger, at de aldrig har set denne fugl 
før . H. J. A. i R. 

Når dette læses, har De forlængst fået mit svar - der lød således: 

Deres brev var dateret 26.-10., men jeg har først modtaget det 8.-11.-70, 
og jeg håber ikke, hvis De har skrevet det ovennævnte dato, at De er 
blevet helt hvidhåret, selvom dette jo også har sin charme. 

Deres opgave er heller ikke helt let at løse. Jerndorf Stære er der ikke 
noget der hedder, det er et af de uhyggelige »Fuglehandler«-navne, der 
er så frygtelig misvisende, og for fuglevenner, som er mindre bevandret 
i litteraturen, og derfor er fuglene umulige at bestemme. 

Hos den ene fuglehandler på udstillingen, sad et par stære noget tilbage 
i boden, og da jeg så dem, meget mørkt, og jeg formoder, det er dem, De 
har købt - men hvor i alverden tør De dog købe et par fugle, De intet 
aner om - udstillingen var jo 16.-18. oktober, og nu først medio november 
får De rigtig besked om fuglene - de kunne jo i den mellemliggende må¬ 
ned være afgået ved døden, fordi de blev forplejet forkert - pris Dem 
lykkelig, at stærene ikke er kostforagtere, det har reddet dem. 

Fuglene De har er: 

JERDON's STÆRE (Sturnus burmanicus burmanicus) opkaldt efter 
Thomas C. Jerdon (1811-1872), forfatter til det grundlæggende værk om 
Asiens fugleliv »The birds of India«. - og fuglen er beskrevet i flere af 
de fuglebøger, som omtaler faunaen i Indien: Smythies »The Birds of 
Burma«, Boonsong Lekague »Bird Guide of Thailand«. 

Dette opfordrer også til at støtte »Skibby-bøgeme«, som jo netop på¬ 
tænker specialbøger om disse sjældnere fugle, men bliver der ikke solgt 
tilstrækkeligt, bliver der jo ikke midler, endsige lyst til at fortsætte dis¬ 
se omfattende arbejder. 

NOMENKLATUR: Sturnia burmanica Jerdon, Ibis 1862 p. 21. Temenu 
chus burmanicus Blanf. 1870. Acridotheres burmanicus Salvadori 1887. 
Poliopsar burmanicus Sharpe 1890. Graculpica burmanica Oates 1889. 
FARVEBESKRI VELSE: 

Hele hovedet og øverste del af brystet hvidligt; ryg og små vingedækfjer, 
overhaledækfjer askebrune, sidstnævnte lysest; midterste par halefjer 
gråbrunlige, de øvrige mørkere sortbrune, alle med hvid spids; bryst og 
kroområde lys laks-brunlig; underside hvidlig; vingedækfjer mørkebru¬ 
ne, tommelfjer og undervingedækfjer helt hvide; svingfjer sortbrune 
med svage, lyse kanter; iris brun; øjenområdet nøgent skiferfarvet; over¬ 
næb ved basis sort, øvrige orange; svælg mørkeblå; ben mørk orange¬ 
gule. Længde 230 mm. 

UDBREDELSE: Burma, store dele af Indien. 

Den er en fugl, som udpræget søger den tørre zone, og den opholder sig 
meget på jorden, hvor den søger sin føde på stære- og solsort-maner: 
orme, insekter i gødning og frugter og grønt. 

Yngler i hulheder i træer i april-juni. 

Kendskabet til den i fangenskab er ringe, og de erfaringer der er gjort, 
er ikke tilgængelige. 

Om natten søger de forskellige par sammen i flokke. 

Han og hun er ensfarvede og afviger vistnok heller ikke i størrelse. 



Der findes en lokal race: Stumus burmanicus leucocephalus, den afviger 
fra hovedformen ved at have helt sort overryg og hvid underryg, desu¬ 
den er de hvide spidser på halefjerene større og næbbet er næsten rødt, 
ellers er den som Jerdon's Stær Albrecht-Møller. 


Landsforeningen 

FORENINGEN FOR FUGLEVENNER 
Stiftet 1922 
POSTGIRO 1385 

Formand: J. L. Albrecht-Møller, Christen Koids allé 1, 2770 Kastrup. 

Tlf. (01) 50 03 78. 

Kasserer: Jørgen Ulriksfeldt, Beatevej 23, 2500, Valby, tlf. (01) VA 7743. 
Sekretær: F. Nauta Ridderstrøm, Revalsgade 3, 1723 København V. 
Bestyrelsesmedlem: Mogens Pedersen, Strandparks vej 24, 3., 2900 Helle¬ 
rup. 

Bestyrelsesmedlem: Svend Pedersen, Rundgården 16 2 mf, 2860 Søborg. 
Bisidder: J. O. Mikkelstrup, Ærtemarken 63, 2860 Søborg. 

Bisidder: Aage V. Nielsen, Thorupgård allé 32, 2720 Vanløse. 

NÆSTE MØDE: Julemøde med Jens Hasholt, tirsdag den 8. december 
1970 kl. 20. 

Mødet d. 10.-11.-1970. F. f. F.s ordinære generalforsamling. 

Efter formandens velkomst til forsamlingep blev hr. Mogens Pedersen 
valgt til aftenens dirigent. Idet denne takkede for valget pointerede han, 

at dette var hans debut som sådan og bad om forståelse for evt. fejl. 
Dirigenten konstaterede generalforsamlingen rettidigt indkaldt og gav 
først ordet til formanden for årsberetningen. Beretningen var indeholdt 
i 17 punkter og blev oplæst med en lille salut for hvert enkelt punkt. Bi¬ 
faldet herefter var beviset for forsamlingens godkendelse. 

Dernæst blev ordet givet til kassereren, der på opfordring læste regn¬ 
skabet op. Hr. William Holm kommenterede et par enkelte punkter - 
i sammenligning med forrige års regnskab - men efter kassererens be¬ 
mærkninger til disse kommentarer, takkedes han for sin sparsommelig¬ 
hed og regnskabet godkendtes. 

Der var ikke indkommet forslag, så man overgik til valgene efter dags¬ 
ordenen. 

Formanden, Albrecht-Møller, blev genvalgt med stor applaus. Nauta Rid¬ 
derstrøm, der var konstitueret, blev valgt til sekretær. Som bestyrelses¬ 
medlem i stedet for G. B. Nielsen valgtes Mogens Pedersen. Suppleanter 
til bestyrelsen blev: P. Westenholtz, Kbh.; J. Chr. Larsen, Frs.sund; Arne 
Jensen, Tingtved. Som revisor genvalgtes P. Frandsen. Nyvalgt revisor¬ 
suppleant Mortensen. 

Under eventuelt fremkom kassereren med spørgsmålet om det betime¬ 
lige i at redaktionshonoraret stadig stod på 50’emes niveau og bad for¬ 
samlingen om at tilkendegive tilslutning til en forhøjelse, der var mere 
tidssvarende, igen viste bifaldet vej. Spørgsmålet om en jubilæumsud¬ 
stilling i 1972 manglede heller ikke. En liste over interesserede »arbejds- 
bier« blev nedskrevet. Det blev lagt i bestyrelsens hænder at undersøge 
de forskellige muligheder for udførelsen. 

Da intet mere fremkom, takkede dirigenten forsamlingen for god orden 
og fik selv af formanden en tak for sin udmærkede ledelse af general¬ 
forsamlingen. 

Efter kaffepausen blev det sædvanlige »Generalbancospil« afviklet og 
enkelte gik hjem vægtigere end de var kommet. FnR. 

HELSINGØR FUGLEVENNER 

Medemsmøde torsdag den 12/11 70. Mødet åbnedes af formanden H. J. 
Amsing, som takkede medlemmerne for deres store interesse for og ar¬ 
bejde med den nyligt afholdte jubilæumsudstilling, som havde samlet et 
rekordstort antal udstillingsnumre, men ville iøvrigt vente med nærme¬ 
re kommentarer til den fastlagte præmieuddeling og jubilæumsfest. 
Aftenens gæst og foredragsholder hr. William Holm, var en oplevelse af 
de helt store, sjældent har vi fået så meget fortalt på en så festlig måde. 
Det er et beundringsværdigt kendskab til vore befjerede venner, der 
blev lagt for dagens lys, og når det så samtidig blev fremført med et så 
lunt humør og mange morsomme historier fra et langt og righoldigt 
fugleliv som William Holms, så kunne denne aften kun blive succes. 
Kære William Holm, vi i Helsingør Fuglevenner er dig tak skyldig, fordi 
du med så kort varsel (9 timer) gjorde denne aften til en oplevelse - 
hjertelig tak. Flemming Nielsen. 

SAMARBEJDET mellem danske fuglevenner - 

FORENINGERNE bedes inden den 15. december indsende deres møde¬ 
program for så lang tid fremover, som det er fastlagt, samt deres udstil¬ 
lingsplan, så snart udstillingslokalet er lejet, til Aage V. Nielsen, Thorup- 
gård allé 32, 2720 Vanløse. 

MØDELISTEN for december måned 1970. 

Dato, by, forening, arrangement, mødested, ugedag , klokkeslet og even¬ 
tuelt program. 


2. Assens 

FORENINGEN FOR STUEKULTUR, møde, hotel »Lil¬ 
lebælt«, Strandgade, onsdag kl 20. 

2. Roskilde 

ROSKILDE OG OMEGNS FUGLEFORENING, årligt 
andespil, R.B.s Klubhus, Møllehusvej 6, onsd. kl.19,30. 

2. Silkeborg 

SILKEBORG FUGLEFORENING, møde, Forsamlings¬ 
bygningen, Vestergade, onsdag kl. 20. 

5. Helsingør 

HELSINGØR FUGLEVENNER, stiftelsesfest og præ¬ 
mieuddeling, Julebækhuset. lørdag kl. 19,30. 

5. København 

STUEKULTURS FUGLEVENNER, stort årligt ande¬ 
spil, Set. Andreas Ordenens selskabslokaler, Frede¬ 
riksberg allé 11, V., lørdag kl. 19,30. 

7. København 

D.K.K. (Kanarieklubben), møde, Sprogforeningen, Rø- 
mersgade 23 st., mandag kl. 20. 


7. Frederikssund STUEKULTURFORENINGEN AF 1960, julemøde, Ung- 


7. Ringsted 

domshuset, Kocksvej 8, mandag kl. 19,30. 

STUEKULTUR FOR RINGSTED OG OMEGN, møde, 
hotel »Postgården«, mandag kl. 19,30. Kurt Olsen, A- 
damshøj, viser film om sine fugle. 


8. Frederikshavn FREDERIKSHAVN FUGLEFORENING, møde »Bechs 
Hotel«, tirsdag kl. 20. 


8. København 

FORENINGEN FOR FUGLEVENNER, møde, Set. An¬ 
dreas Ordenens selskabslokaler, Frederiksberg allé 11, 
V., tirsdag kl. 20. 

9. Fåborg 

FÅBORG FUGLEFORENING, møde, Fåborg Hoved- 
og Realskole, onsdag kl. 19,30. J. Groth om fugle i Øst- 
afrika - lysbilleder. 

9. Randers 

RANDERS STUEKULTURFORENING, møde med 
bankospil for medlemmer med familie, restaurant 
»Merci«, Østervold, onsdag kl. 19,30. 

9. Søborg 

SØBORG STUEKULTUR, møde og præmieuddeling, 
Egegårdsskolen, Ræveholmen 1, onsdag kl. 19,45. 

10. Holbæk 

HOLBÆK OG OMEGNS FUGLEFORENING, møde, 
hotel »Isefjord«, torsdag kl. 19,30. Flemming Pedersen, 
Næstved, om små tropefugle. 

10. Kastrup 

AMAGER STUEKULTURFORENING, julemøde, sel¬ 
skabslokalerne, Tårnby Parkallé 22, torsdag kl. 19,30. 
Carl Houlgaard, farvefilm. 

10. Næstved 

NÆSTVED FUGLEVENNER, møde, Kvægtorvet, Far- 
imagsvej, torsdag kl. 19,30. Præmieuddeling ved AI- 
brecht-Møller. 

10. Roskilde 

ROSKILDE OG OMEGNS FUGLEFORENING, møde, 
R.B.s Klubhus, Møllehusvej 6, torsdag kl. 19,30. 

10. Aarhus 

FUGLEVENNERNE AARHUS, julemøde med præmie¬ 
uddeling og bankospil, Østergades hotel, torsdag kl. 20 


12. Frederikssund STUEKULTURFORENINGEN AF 1960, stiftelsesfest 


14. Glostrup 

og præmieuddeling, Frederikssundshallens cafeteria, 
lørdag kl. 18,00. 

FUGLEVENNEN GLOSTRUP, møde, K.F.U.K. & M., 
Stationsvej 14, mandag kl. 20. 

14. København 

SELSKABET FOR STUEKULTURER I DANMARK, 
møde, Teatersalen, Frederikssundsvej 157, torsdag kl. 
19,45. 

14. Nyborg 

FORENINGEN FOR STUEKULTUR, møde, Danehof- 
kroen, mandag kl. 19,30. 

14. Slagelse 

VESTSJÆLLANDS FUGLEVENNER, møde, »Bygnin¬ 
gen«, Eriksgade, mandag kl. 20. 

16. Svendborg 

SVENDBORG OG OMEGNS FUGLEVENNER, møde, 
»Borgen«, onsdag kl. 20. 

17. Nykøbing F. 

FUGLEVENNEN FOR NYKØBING F. OG OMEGN, 
møde, restaurant »Ritz«, torsdag kl. 19,30. 

Fastlagte udstillinger i 1971. 

Oktober måned: 

15.-17. Frederikssund, Frederikssund-Hallen. 

15.-17. Holbæk, Hotel »Isefjord«. 

22.-24. Roskilde, FJD.F.-Huset. 

November måned: 

5- 7. Ringsted, Hotel »Postgården«. 

Arbejdsudvalget. 


MEDLEMMERS KØB, SALG OG BYTTE 

Læg venligst 1 krone i frimærker sammen med Deres fremtidige annon¬ 
ce til denne rubrik - og så skal de tilsendes redaktøren. 

Annoncer skal være modtaget af redaktionen senest d. 15. i måneden. 

Sælges: Undulater, 1,0 opaline himmelblå/danskbroget m. DUK-ring og 
stamkort, 0,1 gulmaske I/II opaline hollandskbroget himmelblå. Desu¬ 
den 0,1 orange rimet kanarie. Alle fuglene har ynglet tidligere. 

J Holm Jensen, Grønnevej 40, 2830 Virum, tlf. (01) 84 76 46. 

Sælges: Kassebure 68x52x40, samt flyvebure, 30 kanarier, orange, rosa, 
orangerøde. 

H. Christensen , Flad-ager 7, Smidstrup, 3250 Gilleleje, tlf. 03 304 Smid- 
strup 415. 

Sælges: 6,6 store flotte splendid, rødbrystet græsparakitter samt løse 
hunner, unger af 5 par fra 1970, 5,5 diamantfinker, eget opdræt. 

K. Nielsen, Dalvangen 39, Brh., Bella 9430 aften, Taga 408 dag. 

Sælges: Farvekanarier i klassiske og nye farver. Derunder rubino, opal, 
melanin pastel o.s.v. Personlig henvendelse eft. aftale på tlf. (06) 157503. 
Broch-Lips, Aabyhøj. 

Sælges: 3,0 splendid, 4,2 turkis, 4 stk. elegans, rødh. dværgp., sorth. 
dværgp., blå dværgp. + sorth. med blå arvelighed, 1,1 rosenh. dværgp. 
Asmus Petersen, Violvej 18, 6700 Esbjerg, tlf. 05 - 15 06 52. 

Købes: Steinbacher og Joensen: »Samlerens fuglebog«, Luke og Silver: 
»Aviaries, bird-rooms and cages«, Boosey: »Foreign Bird Keeping« samt 
0,1 diamantfinke, 1,1 lys sivastrilder, 1,1 ceresastrilder, 2,2 sumpastrilder. 
Kan evt. afhentes. 

Fl. Barslund, Østre Boulevard 29, 4930 Maribo, tlf. (03) 88 16 87. 

Sælges: 4,3 gulpandet springparakitter, unger 1970. 

Købes: 0,1 lille kubafinke. 

Steen-Ove Nielsen, Søholm, 3480 Fredensborg, tlf. (03) 19 16 26. 

Købes: 2,0 gråhovedet dværgpapegøjer, eller 0,1 byttes 1,0, samt 2,2 jord¬ 
bærhoved. 

G. Feigh , Storegade 158, 4780 Stege, Møn, tlf. (0381) 4253 dag, 5346 aften. 

Sælges: 6 stk. conurer (Pyrrhura berlepschi), unger fra juli 70, sælges 
eller byttes med andre parakitter. 

Peter Schunck, »Højbo«, Neble, 4750 Lundby, tlf. 03-780 Bindebjerg 15. 

Sælges: 2,2 gulagat opal arv., 2,2 grøn skimmel opal arv., 2,0 orange agat 
opal skimmel, 0,1 gulbrun opal skimmel, 1,0 gul agat opal, 1,0 blå passe¬ 
partout opal arv., 1,0 blå opal, 2,4 gulisabel. 

Steen Carstensen, Damtoften 22, 8363 Stilling, tlf. (06) 57 1149. 

Sælges eller byttes: 1,1 sangparakitter, 0,1 rosella, 0,2 turkisparakitter. 
Ønskes: 1,0 diamantfinke, 0,1 splendidparakit, 1,0 blåhovedet papegøje- 
amadine ombyttes med do. 

Esben Jensen, Motelvej 54, 4000 Roskilde, tlf. (03) 35 48 38. 

Sælges: 1,1 rosenhovedet dværgp., 1,1 rødhovedet dværgpapegøjer. Rosa 
og orange kanarier kan byttes med 1,0 gråhovedet dværgpapegøje eller 
australske fugle. 

Edvin Søgaard Madsen, Hillerødvej 127, 3300 Frederiksværk, tlf. Ølsted 
367. 

Sælges: 0,1 orangeagat rimet, 2,3 orange isabel rimet, 1,0 rødorange m. 
plet, alle fra 70, 0,1 blå, 0,1 grøn. 

Henning Mundt Hansen, Ringparken 2, 2., 4000 Roskilde, tlf. (03) 35 87 35 
efter 17. 

Sælges: 0,2 rødh. dværgpapegøjer, 0,1 halvbl. dværgp. (med blå arvelig¬ 
hed), 4 nymfeparakitter (unger), 2,2 harlekinvagtler, 1,1 kin. dværgvagt¬ 
ler (med sølvfarvet arvelighed), 1,0 blårygget spurvepapegøje (eller 0,1 
købes). 

l. Fuglstrup, Drosselvej 5, kælderen, 2000 København F. 

Sælges: 1,1 sangparakit 1968, pris 175 kr., har ynglet to år i træk. 1,0 
sangparakit 1970 kr. 75. 1,1 rosellaparakitter 1970 kr. 250. 1,1 nymfepara¬ 
kitter 1968 kr. 90, har haft 9 unger to år i træk. 

A. Hjarbæk, Havnevej 107, 8300 Grenaa. 

Sælges: Grundet pladsmangel sælges hele min bestand af kanarier med 
god bedømmelse: 1,1 orange isabel 89-88 p., 1,1 kobberfarvet 88-86 p., 1,1 
kobberfarvet 87-85 p., 1,0 kobber 86 p. samt 0,1 orangegrøn rimet ikke 
udstillet, samlet pris kr. 400. Ligeledes nogle få undulater af eng. type 

m. DUKring og stamkort efter gode forældre. 

Heine Lauritsen, Briichersvej 16, 4900 Nakskov, tlf. (03) 92 07 35. 

Købes: 1,0 topværling. 

Ole Christiansen , Lille Maglegårdsvej 23, 4000 Roskilde, tlf. mellem 8,00- 
16,30 (03) 35 41 00, lokal 5. 

Sælges eller byttes: 1,2 nymfeparakitter fra voliere foråret 1970, pr. stk. 
40 kr., 1,4 zebrafinker fra voliere, pr. stk. 5 kr., 1,1 mågefinker 12 kr., 1,0 
ædelsanger 8 kr. I bytte tages: 0,1 bourksparakit, 0,2 kin. dværgvagtler. 
Frank Nielsen, Sydvestvej 28, Fyrsted pr. 8700 Horsens, tlf. (05) 62 71 03 
Træffes bedst efter kl. 14. 

Sælges: 10 nymfeparakitter a 35 kr., 4 rosenhovedet a 30 kr., 25 kanarier 
a 18 kr., 15 mågefinker a 5 kr. Byttes med bourks, sendes ikke. 
Lyneborg, Sølystvej 116, 8600 Silkeborg. 

Købes: 0,1 blåhovedet tangare (Tangara cyanicollis cyanopygia), 1 stk. 
blåhovedet do. (T. c. melanogaster), 0,1 orangebrystet blomsterpikker 
(Dicaeum trigonostigma), 0,1 brunsidet brillefugl, 0,1 gulhovedet lori. 
Sælges: 0,1 alm. honningsuger, 1,0 sorthovedet dværgpapegøje. 

Mogens Stig Andersen, Færgevej 17, 3600 Frederikssund, tlf. (03) 31 04 25. 

Sælges: Sivastrild, ceresastrild, auroraastrild og vagtelastrilder, 5,3 rød¬ 
brystet græsparakitter, 5,4 rødskuldret græsparakitter, alt af eget op¬ 
dræt 1970. Ønskes: 0,1 Reichenows bjergastrild. 

Poul L. Petersen, Marienlystvej 48, 5000 Odense. 

Sælges: 5,5 turkis, 5,5 splendid, 2,2 bourks, 20 zebrafinker hvide, kanel 
og normalfarvede, 10 mågefinker samt en lille oliekamin 150 kr. 

Købes: 0,1 elegans, 0,2 rødhovedet gouldsamadiner. 

Egon Højsgaard, Priorsløkkevej 83, 8700 Horsens. 

Sælges: 50 stk. engelske undulater sælges meget billigt grundet plads¬ 
mangel, lutino og australskbrogede iblandt disse 50, samlet salg, 10 stk. 
150 kr., i bytte kan tages dværgpapegøjer, sendes overalt. 

R. Petersen, Præstøvej 156, 4700 Næstved. 

Sælges grundet pladsmangel: 20 stk. engelske undulater af god type, pr. 
stk. kr. 45,00. 

Leo Juhl Rørbæk, Vegavej 5, 9000 Aalborg, tlf. 08 - 13 16 03. 

Sælges: 1,1 ringastrilder, 1,1 gittervinget astrilder (annulosa), 1,3 ceres- 
astrilder. Stuefuglene årg. 19, 194344, samt no. 4, 5, 6 af 20. årg. 1945. 

N. K. Nielsen, Dalgasvej 23, 7500 Holstebro, tlf. 07 - 42 20 80, bedst 7-8,30. 

Sælges: Undulater 1,2 norm. lysegrøn a 45 kr., 4,4 norm. himmelblå a 55 
kr., 3,3 opalin lysegrøn a 60 kr., 1,2 opalin himmelblå a 55 kr., 0,2 opalin 
isabel lysegrøn a 75 kr., 0,2 opalin isabel himmelblå a 75 kr., 1,0 normal 
grå a 60 kr., 0,1 opalin isabel grå a 75 kr. Alle af eng. type og afstamning. 
DUK-ring. God størrelse. 3 stk. nymfeparakitter a 40 kr., 3 stk. bourks- 
parakitter a 85 kr., 2 stk. diamantduer a 20 kr., 2,0 kin. dværgvagtler a 
10 kr. 

H. Møller Nielsen, Agertoften 46, 9200 Skalborg. 

Sælges eller byttes: 1,1 sirparakitter (elegant) sælges evt. byttes med 
rødbrystet eller rødskuldret græsparakitter (evt. andet). 

Ib Clausen, Irisvej 5, 4241 Vemmelev, tlf. (03) 58 23 13. 

Købes: 0,1 lille kubafinke, 0,2 jameson amarant, 0,1 senegal amarant, 
evt. byttes m. vagtelastrild, paradisenker eller brillefugle. 

Nicolin , (01) 51 3112. 

Sælges: 10,6 fine harlekinvagtler 70, par 50 kr., hanner 15 kr., japaner- 
vagtler par 50 kr., 3,0 diamantduer a 25 kr. 

Købes: 0,2 diamantduer, 1,0 rødhovedet and, 0,1 filippinerand, 2,0 spids¬ 
ænder. 

Chr. Sandvej, Holm pr. Nordborg, tlf. 044 - 51680. 

Sælges: Engelske undulater i forskellige farver sælges billigt eller byt¬ 
tes med dværgpapegøjer eller spurvepapegøjer. 

Peter V. Mortensen, Jørgen Pedersensvej 8, 2. th., 6700 Esbjerg. 

Købes: 0,1 rød /ori (Eos bomea cyanonothus) eller sælges. 

Ej gild Jensen, Gesinge, 5993 Landet Taasinge, 09 - 54 12 87. 

Sælges: 1,1 ringastrild, 1,1 sølvfarvet, 3,1 lille kubafinke, sidstnævnte 
sælges kun samlet. 

Aage Christensen, No pr. 6950 Ringkøbing, tlf. (07) 33 00 08. 

Sælges: 4,4 turkisparakitter, opdrættet i friluftsvoliere sommeren 1970. 
Fuglene går koldt. 

Jørgen Ramback, Kong Valdemars vej 23, Søllerød, 2840 Holte, tlf. (01) 
80 19 88. 

Sælges: Vejledning for farve- og figurkanarier kr. 14,00. Kanarie atlas I, 
incl. dansk tekst kr. 9,00. Kanarie atlas II, incl. dansk tekst kr. 9,00. Ka¬ 
narie atlas III, incl. dansk tekst kr. 9,00. Undulattavle, incl. dansk tekst 
kr. 9,00. 

Steen Carstensen, Damtoften 22, 8363 Stilling, (06) 57 1149. 


Ftø: Fugle: 

Kanariefrø.øre pr. kg. 300 Nymfeparaklt. 

Solsikkefrø, lille. - 280 Rosellaparakit. 

Solsikkefrø, stor. - 280 Sangparakit. 

Solsikkefrø, hvid. - 325 Turldsparakit. 

Kolbehirse. - 550 Splendldparaldt . 

Japanbirse. - 250 Elegantparaklt. 

Marokkohlrse. - 240 Bourksparaldt.. . 

Blå valmue. - 425 Toviparakit. 

Rybs. - 275 Diamantfinke... 

Rødhirse. - 180 Ringastrild. 

Paddyris. - 290 Goiudsamadine . 

Hørfrø. - 350 Spidshalet bæltefinke . 

Negerfrø. - 330 Sivastrlld . 

Hvid hirse. - 180 Sølvnæb. 

Gul hirse .. ... - 140 Helenaastrtld... 

Senegal hirse. - 245 Orangeklndet astrild . 

Kanarieblandlng. - 265 Zebrafinker... . 

Tropeblanding.. ... - 250 Undulater. 

Undulatblanding. - 170 m. m. 


PILSHUSE FUGLEOPDRÆT - Åsevej 5 - Pilshuse 
5800 NYBORG - Hf. (09) 31 31 37 


kr. 80,00 

- 350,00 

- 200,00 

- 350,00 

- 500,00 

- 600,00 
- 200,00 
- 100,00 

- 225,00 

- 300,00 

- 225,00 

- 90,00 

- 80,00 

- 14,00 

- 30,00 

- 28,00 
- 12,00 
- 12,00 








































Egen import af 

PAPEGØJER 
PARAKITTER 
TROPEFUGLE 
REPTILIER og 
FISK 

Danmarks største udvalg 


Svendsen - Be/lahøjvej 129 - Ttf. GO 8756 


TROPEHUSET I HOLBÆK 

JULETILBUD! Vagtelastrild 70 kr. par, Stære 100 kr. par, Kanarier 
20 kr. stk., Bladfugle i par, Honningsugere, Flagermusp., Skæg¬ 
fugle, Katharinap., Yendayap., Sangp., Elegans, alle Kardinaler 
Ringastrild, Olivengrøn astrild, Bourks. 

NB. Et par fine Konge-Alexanderparakitter fra friluftsvoliere. 

Tropehuset, Kastanievej18, (03)430485, åb. kl. 14 


E. NØRGAARD-OLESEN 

TANGARER 

BIND I 

Pris kr. 60,00 + moms og forsendelse 

Bogen kan bestilles direkte hos. E. Nørgaard-Olesen, 6851 Jande- 
rup Vestjl. eller hos Aage Poulsen, Søndergade 2A, 4QN Skibby. 




















Caø mctrke til os! 

Vi findes allesammen 
blandt mange andre 
arter af fugle i 

UMBERTCVS FUGLEHUS 

HOWITZVEJ 74 - FASAN 7522 


Punktsvej set volierenet 

l m brede ruller a 30,5 m. 
l/2"xr # masker, tråd nr. 18 

Kr. 175,00 

Ved køb af 3 ruller ~ 5 0/ o. 
Ved køb af 5 ruller 4- 10 0/ o 
Alle priser er excl. moms. 


Volierer 1 samlesæt 

Galvaniserede 10 mm rundjerns¬ 
rammer påsat punktsvejset net 
med l/2 M xr masker: 

Siderammer 97,5x180 cm kr. 29,50 
Lågerammer 97,5x180 cm kr. 42,00 
Tagrammer 97,5x195 cm kr. 29,50 


DANSK TRÅDVARE-INDUSTRI 

5571 Bred - Tlf. (09) 4710 04 


BRDR. LOTZHØFT’s EFTF. - 

Tlf. (03) 35 32 07 - 35 00 61 Giro 42444 . Grundl. 1869 . 


Harzerblanding. 

Tropeblanding. 

Undulatblanding. 

Papegøjeblanding . 

Parakitblanding. 

Turteldueblanding. 

Vagtelblanding. 

Vildfugleblanding. 

Canariefrø. 

Hampefrø. 

Solsikke, stribet. 

Solsikke, sort. 

Solsikke, mixed. 

Valmuefrø, blåt. 

Ordrer på 50 kr. franko -|- efterkrav. 


Rinqstedqade 6-8 - Roskilde 

Import af fuglefrø 

Hirse, gul. 

Hirse, hvid. 

Hirse, rød . 

Hirse, Senegal. 

Hirse, mohar. 

Hirse, japan. 

Hirse, niger. 

Kolbehirse. 

Fugleryps nr. 1. 

Raps, sort.. 

Uafskallet ris. 

Hvidgranfrø 
Tidselfrø udsolgt p. t. 

Afskallet fodergræs 

Skriv efter prisliste. 


Bladudv. Ansvarsh. red.: Albrecht-Møller, Christen Koids Alle 1, Kastrup 




















Frøhandler 

CHR. PETERSEN 

IMPORT . EXPORT 

Amagerbrogade 94-96 

København S. 

Tlf. (01) 58 60 82 
Detail og en gros 

Ny prisliste 

Forsendes overalt i landet 
Kvantumsrabat 


Holger Matthiessen 

Overgaden oven Vandet 44 
København K. 


Største import af fuglefrø 

Vitaminiserede frøblandinger 


Kun en gros 

Spørg efter vore varer hos 
Deres leverandør 



en teskefuld bør blandes? 
frøblandingen hverdag. 


Husk også at blunde en knivspids 


p Sluis GRØNTFODER 


i P.Sluis-kMftfoderet hver dug. 

Vétøl tøtføfc rit tfote&fggo 
CiicilmjfrucOL. 


( ^ 
Mest velassorterede 
lager i Danmark 

Vi kan nævne: 

6 sorter solsikke 
8 sorter hirse 
store og små tyroler- 
nødder 

11 forsk, blandinger 
Alt er velrenset 

_ J 




























Takket i# |T A I I |U er mine opdrætsresultater 
være V I I M L I I vi U steget med 40 procent - 

(skriver en kendt opdrætter) - Det kan De også opnå! 



Gør et forsøg. Fremstillet på et grundlag af naturlige Vitalstoffer er VI- 
TALINO det bedste, De kan byde Deres fugle. Det gør også uoplagte og 
matte fugle friske igen og er et fremragende styrkningsmiddel for alle 
ynglefugle og ungfugle - 

VITALINO-FORTE 
i foderet 

VITALINO-QUELL 
i drikkevandet 


Begge dele fås også i fordelagtige 
opdrætspakninger. 


Endvidere garanterer 


SITTICH-GOLD og 
KAN ARIEN-GOLD 


Dem det mest fuldkomne opdræt. 
3 ærespræmier og talrige medaljer 
beviser den høje kvalitet. 


Generalrepræsentant for Vitakraft: 
UN1CUM, Umberto Nilsson jun. 

Amalie Skrams allé 15, 2500 Valby, 
København, telf. (01) 46 27 99. 


Vitalcraft 


Vitakraft - for dyr, 
som skal have det godt. 


stue VOLIER 
altan VOLIER 
have VOLIER 
store VOLIER 
små VOLIER 


fine 

KASSEBURE 

til opdræt af undulater, kana- 
rier og finker. 

REDEKASSER 

til alle slags fugle. 

Skriv efter prisliste - 
forlang tilbud - 

egen fabrikation - 

sendes overalt 


KEITH HELD 

OVERGADE 46 - 5000 ODENSE 


ll*0 OTf SIT ftHiBIV 









